જેને લઇને પાટીદાર સંસ્થાઓના આગેવાનો છેલ્લા બે દિવસથી મધ્યસ્થી બનીને સમાધાન માટેના પ્રયાસો કરી રહ્યા હતા. 4થી સપ્ટેમ્બરે પાટીદારોની છ સંસ્થાના આગેવાનોએ અમદાવાદમાં બેઠક કર્યા બાદ સરકારના ત્રણ મંત્રીઓ સાથે ચર્ચાઓ કરી હતી પરંતુ તેમાં કોઈ નક્કર પરિણામ આવ્યું ન હતું. બીજી બાજુ પાટીદાર સંસ્થાના પ્રતિનિધિ અને હાર્દિકના ઉપાસના મુદ્દે મધ્યસ્થી બનેલા સી.કે પટેલ સામે પાસના આગેવાનો અને ખુદ હાર્દિક પટેલે વિરોધ વ્યક્ત કર્યો હતો. પરિણામે સરકાર સાથેની વાટાઘાટોમાં સી.કે.પટેલ ને દૂર રાખવા માટે પાટીદાર અનામત આંદોલન સમિતિ દ્વારા દબાણ કરવામાં આવી રહ્યું હતું.